Nogoknanada Jacobed adhuea' huayayo huakka' o'nitakdepo Israel aratbut Egiptodaribayo o̱'nepo pai'nanada on'nopo'unhuahuika'po huabokerekyo̱bedtaj arakdik o̱'nika'uyate . Kenda Egipto gobierno huairia o'mana'uyate . Kenoka' Moisés o'si'poe̱'uyate . Moisésen huaoj hua̱ye̱ere Diostaj daka' o'noknopo̱e̱'uyate . 'Uruda huasi'po o̱'e̱ , on'nopo̱e̱po Diostaj o'noknopo̱e̱po gobierno huairitaj me'pukhue' o̱'nepo jakyo bapa' puug o'nire̱ganhuahua'uyate . Ken konig Moisésen huaoj hua̱ye̱ere Diostaj o'noknopo̱e̱'uyate .
